
ΑΠΟΦΑΣΕΙΣ 

Αριθμ. αττόφ. 588/17.1 .2018 

Έγκριση του Κανονισμού Διδακτορικών Σπου¬ 
δών τουΤμήματος Ισπανικής Γλώσσας και Φιλο¬ 
λογίας του Εθνικού και Καποδιστριακού Πανεπι¬ 
στημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Εχοντας υπόψη: 

1. Τις διατάξεις του ν.4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ ΑΊ 14), ιδίως την πα¬ 
ράγραφο 2 του άρθρου 45. 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Ερευνας και Θρησκευμάτων, 

3. Την παρ. 3ε,του άρθρου 9, του ν.3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν. 

5. Τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

δ.Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Την απόφαση της Πανεπιστημιακής Συγκλήτου του 
Ε.Κ.Π.Α. (7η συνεδρία, 19-12-2017). 

9. Το απόσπασμα πρακτικών της Συνέλευσης του Τμή¬ 
ματος Ισπανικής Γλώσσας και Φιλολογίας του Ε.Κ.Π.Α. 
(συνεδρίαση 3η/21-11-2017). 

10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
του Τμήματος Ισπανικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών 
ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Ισπανικής 


Γλώσσας και Φιλολογίας του Εθνικού και Καποδιστρια- 
κού Πανεπιστημίου Αθηνών οργανώνονται και λειτουρ¬ 
γούν σύμφωνα με τις διατάξεις του νόμου 4485/2017 και 
του εν γένει θεσμικού πλαισίου όπως κάδε φορά ισχύει. 
Αποσκοπούν στην προαγωγή της γνώσης και της πρωτό¬ 
τυπης επιστημονικής έρευνας σε αντικείμενα, δεματικές 
ενότητες και επιστημονικούς κλάδους των Λατινοαμερι¬ 
κανικών και Ισπανικών σπουδών, της μετάφρασης, της 
γλωσσολογίας και των εφαρμογών της. Οδηγούν στην 
απόκτηση Διδακτορικού Διπλώματος (Δ.Δ.) το οποίο 
πιστοποιεί την εκπόνηση πρωτότυπης επιστημονικής 
έρευνας και την ουσιαστική συνεισφορά του/της κατό¬ 
χου του στην εξέλιξη της γνώσης στους κλάδους των Λα¬ 
τινοαμερικανικών και Ισπανικών σπουδών, της μετάφρα¬ 
σης, καθώς και της γλωσσολογίας και των εφαρμογών 
της στη διδασκαλία της Ισπανικής ως ξένης γλώσσας. 

ΚΑΤΕΥΘΥΝΣΕΙΣ ΔΙΔΑΚΤΟΡΙΚΩΝ ΣΠΟΥΔΩΝ 

Ο γενικός σκοπός των Διδακτορικών Σπουδών του 
Τμήματος Ισπανικής Γλώσσας και Φιλολογίας που οδη¬ 
γούν στην απόκτηση Δ.Δ. είναι κοινός, αλλά διαφέρουν 
οι επιμέρους στόχοι της κάδε κατεύθυνσης. 

1. Κατεύθυνση Λατινοαμερικανικών και Ισπανικών 
Σπουδών. 

Οι Διδακτορικές Σπουδές της Κατεύθυνσης Λατινο¬ 
αμερικανικών και Ισπανικών Σπουδών προϋποθέτουν 
γνώσεις ανάλογες με τις προσφερόμενες από την αντί¬ 
στοιχη κατεύθυνση του Π.Μ.Σ. του Τμήματος Ισπανικής 
Γλώσσας και Φιλολογίας και προσφέρουν τη δυνατότητα 
για περαιτέρω μελέτη και έρευνα στις Λατινοαμερικανι¬ 
κές και Ισπανικές Σπουδές με έμφαση σε θέματα σχετικά 
με την ιστορία, την οικονομία, την πολιτική, την κοινω¬ 
νία, τη φιλοσοφική σκέψη, τη λογοτεχνία, την τέχνη και 
γενικότερα τον πολιτισμό της Λατινικής Αμερικής και 
της Ισπανίας, σε συνδυασμό με τις παραδοσιακές και 
σύγχρονες τάσεις. Οι χώροι αυτοί αποτελούν γνωστικά 
αντικείμενα με τα οποία οι υποψήφιοι/ες διδάκτορες 
μπορούν να ασχοληθούν για να εκπονήσουν τη διδα¬ 
κτορική τους διατριβή. 

2. Κατεύθυνση Μετάφρασης και Γλωσσολογίας. 

Οι διδακτορικές σπουδές της κατεύθυνσης Μετάφρα¬ 
σης και Γλωσσολογίας προϋποθέτουν γνώσεις ανάλογες 
με τις προσφερόμενες από την αντίστοιχη κατεύθυνση 
του ΠΜΣ του Τμήματος Ισπανικής Γλώσσας και Φιλο¬ 
λογίας και προσφέρουν τη δυνατότητα για περαιτέρω 

μελέτη και έρευνα στις παραδοσιακές και σύγχρονες 
θεωρίες της μετάφρασης καθώς και της γλωσσολογίας 
και των εφαρμογών της στην κατάκτηση και διδασκαλία 
της Ισπανικής ως Ξένης Γλώσσας. Οι χώροι αυτοί αποτε¬ 
λούν γνωστικά αντικείμενα με τα οποία οι υποψήφιοι/ες 
διδάκτορες μπορούν να ασχοληθούν για να εκπονήσουν 
τη διδακτορική τους διατριβή. 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολές αίτησης για εκπόνηση διδακτορι¬ 
κής διατριβής έχει ο/η κάτοχος Διπλώματος Μεταπτυ¬ 
χιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρσρου 46 του ν. 4485/2017. Σε ειδικές περιπτώσεις 
γίνεται αιτιολογημένα δεκτός, με απόφαση Συνέλευσης 
του Τμήματος, ως υποψήφιος διδάκτορας και μη κάτο¬ 
χος Δ.Μ.Σ. (άρθρο 38 του ν. 4485/2017) λόγω αναγνω¬ 
ρισμένου επιστημονικού ή επαγγελματικού έργου. Στην 
περίπτωση αυτή ο/η υποψήφιος διδάκτορας δύναται να 
παρακολουδήσει σεμινάρια ή προπτυχιακά μαθήματα 
μετά από έγκριση της Συνέλευσης του Τμήματος. Πτυ- 
χιούχοιΤ.Ε.Ι., Α.Σ.ΠΑΙ.Τ.Ε. ή ισότιμων σχολών μπορούν να 
γίνουν δεκτοί ως υποψήφιοι διδάκτορες μόνο εφόσον 
είναι κάτοχοι Δ.Μ.Σ. 

Επιπλέον, ο/η υποψήφιος διδάκτορας οφείλει να έχει 
πιστοποιημένη γνώση της Ισπανικής (τουλάχιστον επι¬ 
πέδου Π). Ταυτόχρονα η πιστοποιημένη γνώση της Αγ¬ 
γλικής (τουλάχιστον επιπέδου Β2) είναι απαραίτητη για 
την επιλογή των υποψηφίων διδακτόρων, ενώ γνώση 
περισσοτέρων ξένων γλωσσών 9α αξιολογείται θετικά. 
Οι αλλοδαποί υποψήφιοι διδάκτορες της Κατεύθυνσης 
Μετάφρασης και Γλωσσολογίας σε δέματα σχετικά με τη 
Μετάφραση, οφείλουν να έχουν πιστοποιημένη γνώση 
της ελληνικής γλώσσας (τουλάχιστον επίπεδο Γ1). 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι ενδιαφερόμενοι μπορούν να υποβάλουν αίτηση 
στη Γραμματεία του Τμήματος Ισπανικής Γλώσσας και 
Φιλολογίας το πρώτο δεκαπενθήμερο του Σεπτεμβρίου 
(άρθρο 38, ν. 4485/2017). 

Άρθρο 4 

Απαιτούμενα δικαιολογητικά. 

1. Αίτηση εκπόνησης διδακτορικής διατριβής όπου 
αναγράφονται: 

- Προτεινόμενος τίτλος διδακτορικής διατριβής. 

- Προτεινόμενη γλώσσα εκπόνησηςτης διδακτορικής 
διατριβής με αιτιολόγηση. 

- Προτεινόμενος επιβλέπωντης διδακτορικής διατριβής. 

2. Αναλυτικό Βιογραφικό Σημείωμα 

3. Προσχέδιο διδακτορικής διατριβής, όπου αναφέρε- 
ται ο λόγος επιλογής του δέματος, ο στόχος και η πρω¬ 
τοτυπία της έρευνας, η βασική ερευνητική υπόθεση ή τα 
ερευνητικά ερωτήματα, η μεθοδολογία της έρευνας και 
η βασική βιβλιογραφία. 


4. Επικυρωμένο αντίγραφο Πτυχίου και Μεταπτυχια¬ 
κού Διπλώματος Ειδίκευσης και Αναγνώριση ισοτιμίας 
του Πτυχίου και του Μεταπτυχιακού διπλώματος από 
το Δ.Ο.Α.Τ.Α.Π. (για πτυχιούχους ΑΕΙ του εξωτερικού). 

5. Επικυρωμένα αντίγραφα τυχόν άλλων μεταπτυχια¬ 
κών τίτλων σπουδών σε συναφή γνωστικά αντικείμενα. 

6. Αντίγραφο της μεταπτυχιακής διπλωματικής εργα¬ 
σίας (αν υπάρχει). 

7. Πιστοποιητικό αναλυτικής βαθμολογίας προπτυχι¬ 
ακών και μεταπτυχιακών μαθημάτων. 

8. Δύο συστατικές επιστολές. 

9. Πιστοποίηση της γνώσης της ισπανικής (τουλάχι¬ 
στον επιπέδου Γ1) για τους/τις υποψήφιους/ες που δεν 
κατέχουν προπτυχιακό ή μεταπτυχιακό τίτλο σπουδών 
από Πανεπιστήμια της ημεδαπής ή της αλλοδαπής αντί¬ 
στοιχους από τους προσφερόμενους από το Τμήμα Ισπα¬ 
νικής Γλώσσας και Φιλολογίας. 

10. Πιστοποίηση γνώσης της Αγγλικής γλώσσας (του¬ 
λάχιστον επιπέδου Β2) και των υπολοίπων ξένων γλωσ¬ 
σών, εφόσον υπάρχουν. 

11. Πιστοποίηση ελληνομάθειας (τουλάχιστον επιπέ¬ 
δου Γ1) για τους αλλοδαπούς/ες υποψήφιους/ες διδά¬ 
κτορες της Κατεύθυνσης Μετάφρασης και Γλωσσολογίας 
σε θέματα μετάφρασης. 

13. Αποδεικτικά συναφούς επιστημονικής δραστηρι¬ 
ότητας. 

14. Δημοσιεύσεις. 

15. Φωτοτυπία αστυνομικού δελτίου ταυτότητας ή 
διαβατηρίου. 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη Συνέλευση 
του Τμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμε- 
νος επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αφού λάβει τη 
γνώμη του προτεινόμενου από την επιτροπή επιβλέ- 
ποντος, τη συνεκτιμά με το υπόμνημα της επιτροπής 
και εγκρίνει ή απορρίπτει αιτιολογημένατην αίτηση του 
υποψηφίου. 

Στην εγκριτική απόφαση ορίζεται αιτιολογημένα η γλώσ¬ 
σα συγγραφής της διδακτορικής διατριβής (άρθρο 38 
του ν. 4485/2017). 

Μετά την εγγραφή των υποψηφίων διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 

εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των τριμελών συμ¬ 
βουλευτικών επιτροπών αναρτώνται από τη Γραμματεία 
του Τμήματος στον διαδικτυακό τόπο του Ιδρύματος στην 
ελληνική και στην αγγλική γλώσσα (άρθρο 39, παρ. 4 του 
ν. 4485/2017). 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουντα 

μέλη Δ.Ε.Π. Α' βαθμίδας, Αναπληρωτή και Επίκουρου του 
οικείου ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικων 
Ερευνών της Ακαδημίας Αθηνών ή ως διαφορετικά ορί¬ 
ζεται από το ισχύον εκάστοτε νομοθετικό πλαίσιο (άρ¬ 
θρο 39 του ν. 4485/2017). 

Κάθε Επιβλέπων/ουσα μπορεί να επιβλέπει έως πέντε (5), 
το ανώτερο, Διδακτορικές Διατριβές. 

2. Τριμελής Συμβουλευτική Επιτροπή. 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της (παρ. 2, 
άρ. 39 του ν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικων Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του οικεί¬ 
ου Τμήματος (άρθρο 39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα και αιτιολογημένα αδυνατεί να επι- 
βλέψει για μεγάλο χρονικό διάστημα, η Συνέλευση του 
Τμήματος, εκτιμώντας τις περιστάσεις, αναθέτει σε άλλο 
άτομο την επίβλεψη, σύμφωνα με όσα ορίζονται στις 
προηγούμενες παραγράφους, είτε με δική της πρωτο¬ 
βουλία, είτε ύστερα από αίτηση του/της Υ.Δ. και γνώμη 
του/της προτεινόμενου/ης επιβλέποντος/ουσας. Δια¬ 
φορετικά, αναθέτει σε ένα από τα άλλα δύο (2) μέλη της 


Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται ανά άτομο, σύμφωνα 
με όσα ορίζονται στον παρόντα Κανονισμό (άρθρο 39 
του ν. 4485/2017). 

26. Μετακίνηση/συνταξιοδότηση Επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Τμήμα Ισπανικής Γλώσσας και Φιλολογίας του Εθνικού 
και Καποδιστριακου Πανεπιστήμιου Αθηνών (άρθρο 39 
του ν. 4485/2017). 

Σε κάθε περίπτωση, τα αφυπηρετησαντα μέλη της τρι¬ 
μελούς συμβουλευτικής επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή 

Η Συνέλευση τουΤμήματος Ισπανικής γλώσσας και φι¬ 
λολογίας ορίζει Επταμελή Εξεταστική Επιτροπή για την 
κρίση της Διδακτορικής Διατριβής (παρ. 1, άρθρο 41, του 
ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετησαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν.4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν.4485/2017. 

Τα αφυπηρετησαντα μέλη της τριμελούς συμβουλευ¬ 
τικής επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρε- 
ται η αρχική σύνθεση της επιτροπής πριν από την αντι¬ 
κατάσταση τους και στη συνέχεια να μνημονεύεται η 
αντικατάσταση του επιβλέποντος ή των μελών της τρι¬ 
μελούς και να αναφέρεται η σύνθεση της επταμελούς 
εξεταστικής επιτροπής. 

Άρθρο 7 

Χρονική διάρκεια, Δικαιώματα και Υποχρεώσεις 

Υποψηφίων Διδακτόρων 

1. Χρονική διάρκεια. 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι πέντε (5) πλήρη ημε¬ 
ρολογιακά έτη απάτην ημερομηνία ορισμού τηςΤριμε- 
λούς Συμβουλευτικής Επιτροπής. 

Ο/Η Υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτηση του/της την αναστολή 
της ανωτέρω περιόδου μέχρι και δύο (2) έτη συνολικά. 
Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπόνη¬ 
σης διδακτορικής διατριβής. Κατά τη διάρκεια της ανα¬ 
στολής φοίτησης δεν επωφελούνται των δικαιωμάτων 
και των παροχών που προβλέπονται για τους υποψήφι¬ 
ους διδάκτορες. 

2. Δικαιώματα και Υποχρεώσεις. 

- Οι υποψήφιοι διδάκτορες κάθε έτος, από 1 έως 20 
Οκτωβρίου, παρουσιάζουν προφορικά και υποβάλλουν 
εγγράφως αναλυτικό υπόμνημα ενώπιον τηςΤριμελούς 
Συμβουλευτικής Επιτροπής, σχετικά με την πρόοδο της 
διδακτορικής διατριβής τους. Αντίγραφο του υπομνήμα¬ 
τος, καθώς και σχόλια επ' αυτού από τον Επιβλέποντα ή 
την Τριμελή Συμβουλευτική Επιτροπή και εκθέσεις προ¬ 
όδου καταχωρίζονται στον ατομικό φάκελο του υποψη¬ 
φίου (άρθρο 40, παρ. 2 του ν. 4485/2017). 

- Οι υποψήφιοι διδάκτορες υποχρεούνται σε ανανέ¬ 
ωση εγγραφής ανά ακαδημαϊκό έτος έπειτα από την 
κατάθεση ετήσιας έκθεσης προόδου από την Τριμελή 
Συμβουλευτική Επιτροπή, σε ημερομηνίες που ορίζονται 
από τη Γραμματεία του Τμήματος (άρθρο 45, παρ. 2 του 
ν. 4485/2017). 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 

- Δίνεται η δυνατότητα στον υποψήφιο διδάκτορα να 
διεξάγει μέρος της έρευνας του σε άλλο ίδρυμα/ινστιτού- 
το/ερευνητικό κέντρο της ημεδαπής ή της αλλοδαπής. 

- Οι υποψήφιοι διδάκτορες μπορούν να συμμετέχουν 
σε διεθνή συνέδρια, συμπόσια ή ημερίδες σχετικά με τα 
επιστημονικά τους ενδιαφέροντα στην Ελλάδα ή στην 
αλλοδαπή. 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρσρο 9, παράγραφος 3, εδάφιο ε, του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 19 
παρ. 4 του ν.4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού ή εργαστηριακού έργου 
καθοριζόμενου δια της συμβάσεως. Η προκήρυξη του 
γνωστικού αντικειμένου γίνεται έπειτα από έγκριση από 


τη Συνέλευση Τμήματος. Η διάρκεια της συμβάσεως 
καδορίζεται μέχρι ένα πανεπιστημιακό έτος κατά περί¬ 
πτωση, ανάλογα με τις ανάγκες του Τμήματος. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους δα γίνεται από υποτροφίες και 
πόρους που δα εξασφαλίζει τοΤμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 8 

Εκπόνηση της Διδακτορικής Διατριβής 

1. Ορισμός/αλλαγή δέματος διδακτορικής διατριβής. 
Μετά τον ορισμό του δέματος, δίνεται η δυνατότητα 

στον υποψήφιο διδάκτορα να κάνει το πολύ μία τροπο¬ 
ποίηση του δέματος της Δ.Δ. με στόχο τη διευκρίνιση 
του, μετά τη σύμφωνη γνώμη τηςΤριμελούς Συμβου¬ 
λευτικής Επιτροπής και την έγκριση της Συνέλευσης του 
Τμήματος. Η εν λόγω τροποποίηση δεν επηρεάζει τη 
χρονική διάρκεια εκπόνησης της διατριβής. 

2. Οδηγίες συγγραφής διδακτορικής διατριβής. 

Η συγγραφή της Δ.Δ. γίνεται σύμφωνα με τις οδηγίες 
του ΜΙΑ (Μοάθίτι ΕΒπρυθςθί Αεεοςώΐίοπ). 

ΕΞΩΦΥΛΛΟ 

Ακριβής επωνυμία του Πανεπιστημίου 

Σχολή 

Τμήμα 

Τίτλος διατριβής 

Ονοματεπώνυμο υποψηφίου διδάκτορα 
Ονοματεπώνυμο μελών τηςΤριμελούς Συμβουλευτι¬ 
κής Επιτροπής 
(Επιβλέπων/ουσα και Μέλη) 

Ετος 

ΔΟΜΗ ΚΑΙ ΣΥΓΓΡΑΦΗ ΔΙΔΑΚΤΟΡΙΚΗΣ ΔΙΑΤΡΙΒΗΣ σύμ¬ 
φωνα με το ΜΙΑ 
ΠΕΡΙΕΧΟΜΕΝΑ 

ΠΕΡΙΛΗΨΗ (ΑΒ5ΤΒΑ(ΙΤ), 200-300 λέξεων, στην Ισπα¬ 
νική, Αγγλική και Ελληνική 
ΕΥΧΑΡΙΣΤΙΕΣ 
ΕΙΣΑΓΩΓΗ 
ΚΥΡΙΟ ΜΕΡΟΣ 
ΣΥΜΠΕΡΑΣΜΑΤΑ 
ΠΑΡΑΡΤΗΜΑΤΑ (αν χρειάζεται) 

ΒΙΒΛΙΟΓΡΑΦΙΑ 
ΕΥΡΕΤΗΡΙΟ ΟΝΟΜΑΤΩΝ 
ΜΟΡΦΗ 

Γραμματοσειρά: Τίιπθ5 Νθνν Ηοιτιθπ, μέγεδος χαρακτή¬ 
ρων: 12 για το κυρίως κείμενο, 10 για τις υποσημειώσεις, 
διάστιχο: 2 για το κυρίως κείμενο, μονό για τα παραθέ¬ 
ματα και για τις υποσημειώσεις, περιθώρια: 2,54 επάνω 
και κάτω, 3,17 αριστερά και δεξιά (αυτόματο). 
ΣΕΛΙΔΟΠΟΙΗΣΗ 

Ολόκληρη η διατριβή πρέπει να έχει συνεχόμενη και 
ενιαία αρίδμηση, συμπεριλαμβανομένων των περιεχο¬ 
μένων, του προλόγου και των παραρτημάτων. 

3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
έχει αποφασίσει αιτιολογημένα η Συνέλευση του Τμή¬ 
ματος, η οποία λαμβάνει υπόψη τη γλώσσα συγγραφής 
που έχει προτείνει ο υποψήφιος διδάκτορας στην αίτηση 
του (άρθρο 38 παρ. 2 και 3 του ν. 4485/2017). Οι δυνατές 
γλώσσες συγγραφής των Διδακτορικών Διατριβών του 
Τμήματος είναι η Ελληνική και η Ισπανική. 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτορι¬ 
κής Διατριβής, ο υποψήφιος την υποβάλλει στη Τριμελή 
Συμβουλευτική Επιτροπή, συνοδευόμενη από αίτηση για 
τη δημόσια υποστήριξη και αξιολόγηση της. Αν η Τριμε¬ 
λής Συμβουλευτική Επιτροπή αποδεχτεί την αίτηση του 
υποψηφίου, συντάσσει αναλυτική εισηγητική έκδεση και 
την υποβάλλει στη ΓραμματείατουΤμήματος, συνοδευ¬ 
όμενη από αίτηση της για τον ορισμό της επταμελούς 
εξεταστικής επιτροπής στην αμέσως επόμενη Συνέλευ¬ 
ση τουΤμήματος (άρθρο 41, παρ. 1 του ν. 4485/2017). 
Αν η Τριμελής Συμβουλευτική Επιτροπή κρίνει ότι η Δ.Δ. 
του υποψηφίου χρήζει περαιτέρω επεξεργασίας ή διορ- 
δώσεων, απορρίπτει την αίτηση του υποψηφίου. Σε αυτή 
την περίπτωση ο υποψήφιος υποχρεούται να προβεί 
στις υποδεικνυόμενες διορδώσεις και να την υποβάλει 
εκ νέου στην Τριμελή Συμβουλευτική Επιτροπή εντός 
τριών μηνών. 

Μετά τον ορισμό της Επταμελούς Εξεταστικής Επιτρο¬ 
πής, οι υποψήφιοι διδάκτορες οφείλουν να καταθέσουν 
την Δ.Δ. στα μέλη της. 

Στην επταμελή εξεταστική επιτροπή μετέχουν εξ ορι¬ 
σμού και τα μέλη της τριμελούς συμβουλευτικής επι¬ 
τροπής. Τέσσερα (4) τουλάχιστον μέλη της επταμελούς 
εξεταστικής επιτροπής πρέπει να είναι μέλη Δ.Ε.Π., εκ 
των οποίων τουλάχιστον δύο (2) πρέπει να ανήκουν στο 
Τμήμα Ισπανικής Γλώσσας και Φιλολογίας. Τα υπόλοι¬ 
πα μέλη της επιτροπής μπορεί να είναι είτε μέλη Δ.Ε.Π. 
Πανεπιστημίων της ημεδαπής ή αναγνωρισμένων ως 
ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, είτε ερευνητές/τρι- 
ες των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική 
διατριβή. 

Η ημερομηνία υποστήριξης της διατριβής ορίζεται 
εντός δύο μηνών μετά τον ορισμό της Επταμελούς Εξε¬ 
ταστικής Επιτροπής και κοινοποιείται στην πανεπιστη¬ 
μιακή κοινότητα. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ. 3, αρ. 41, ν. 4485/2017). 


Η παρουσίαση του αντικειμένου της διατριβής είναι 
προφορική και δεν πρέπει να διαρκεί περισσότερο από 
40 λεπτά. Κατόπιν τούτου, τα μέλη της Επταμελούς Εξε¬ 
ταστικής Επιτροπής υποβάλλουν ερωτήσεις στον υπο¬ 
ψήφιο. Η διαδικασία είναι ανοιχτή στην πανεπιστημιακή 
κοινότητα.Τη συζήτηση διευθύνει ένα μέλος της επιτρο¬ 
πής που ορίζεται από την ίδια. 

Στη συνέχεια, η Επταμελής Εξεταστική Επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει με πλειοψηφία τουλάχι¬ 
στον πέντε (5) μελών (άρθρο 41, παρ. 3 του ν. 4485/2017) 
και αξιολογεί τη Διδακτορική Διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφασή της η 
Επιτροπή συντάσσει Πρακτικό Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Εκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Σε περίπτωση που, κατά την κρίση, η πλειοψηφία της 
Επταμελούς Εξεταστικής Επιτροπής κρίνει τη διατριβή 
ως μη πλήρως ικανοποιητική, μπορεί να ζητήσει από 
τον υποψήφιο να βελτιώσει τμήματα ή να αναμορφώσει 
ριζικά τη διατριβή, οπότε την υποβάλλει στην Τριμελή 
Συμβουλευτική Επιτροπή και ακολουθείται εκ νέου η 
προβλεπόμενη διαδικασία για νέα υποστήριξη ή προ¬ 
τείνει αλλαγές και διορθώσεις δίχως να απαιτεί νέα υπο¬ 
στήριξη ή απορρίπτει την εργασία. Η νέα υποστήριξη, 
εφόσον απαιτείται, μπορεί να γίνει το νωρίτερο σε τρεις 
και το αργότερο σε έξι μήνες μετά την πρώτη. Στην πε¬ 
ρίπτωση που και η δεύτερη υποστήριξη απορριφθεί, η 
επιτροπή της διατριβής απορρίπτει τον υποψήφιο και δι¬ 
καιολογεί την απόφαση της. Η απόφαση ανακοινώνεται 
από το Τμήμα στον υποψήφιο γραπτώς με αιτιολόγηση. 

Άρθρο 10 

Αναγόρευση - Καθομολόγηση Διδακτόρων 

Μετά την επιτυχή υποστήριξη της διατριβής, απαι¬ 
τείται: 

- Αίτηση υποψηφίου για αναγόρευση - καθομολόγηση 

- Κατάθεση διατριβής στο Ψηφιακό Αποθετήριο «ΠΕΡ¬ 
ΓΑΜΟΣ». 

- Κατάθεση διατριβής στο Εθνικό ΚέντροΤεκμηρίωσης 
και προσκόμιση του αποδεικτικού κατάθεσης της στη 
Γραμματεία του Τμήματος. 

- Κατάθεση διατριβής στην Εθνική Βιβλιοθήκη της Ελ¬ 
λάδος (ν. 3149/2003, άρθρο 12, παρ. 7.α και 9) και προ¬ 
σκόμιση του αποδεικτικού κατάθεσής της στη Γραμμα¬ 
τεία τουΤμήματος. 

Η αναγόρευση - καθομολόγηση - απονομή του Διδα¬ 
κτορικού Διπλώματος γίνεται στην τελευταία Συνέλευση 
τουΤμήματος, παρουσία του Κοσμήτορα της Σχολής. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα δέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του Τμήματος Ισπανικής Γλώσσας και 
Φιλολογίας, μετά την εισήγηση, κατά πλειοψηφία, της 
Τριμελούς Συμβουλευτικής Επιτροπής, δύναται να απο¬ 
φασίζει τη διαγραφή υποψηφίων διδακτόρων εάν: 

- Δεν καταθέσουν την ετήσια έκδεση προόδου, όπως 
ορίζεται στο άρθρο 7, παρ. 2, του παρόντος Κανονισμού. 

- Αυτοδίκαια κατόπιν αιτήσεως των υποψηφίων δι¬ 
δακτόρων. 

- Υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό. 


- Σε περίπτωση που οι υποψήφιοι διδάκτορες υπο¬ 
πέσουν σε παράπτωμα που εμπίπτει στο δίκαιο περί 
πνευματικής ιδιοκτησίας (ν.2121/1993). 

Άρθρο 13 

Εκπόνηση Διδακτορικής Διατριβής με συνεπίβλεψη 

ΤοΤμήμα Ισπανικής Γλώσσας και Φιλολογίαςτου ΕΚΠΑ 
μπορεί να συνεργάζεται με Πανεπιστημιακά Ιδρύματα, 
ερευνητικά κέντρα και ινστιτούτα της ημεδαπής ή της 
αλλοδαπής για την εκπόνηση Διδακτορικής Διατριβής 
με συνεπίβλεψη, εφόσον πληρούνται οι προϋποδέσεις 
που προβλέπει το άρθρο 43, παρ. 3 του ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καδορίζεται κάθε σχετικό δέμα σχετικά με 
την εκπόνηση διδακτορικών διατριβών με αναγνωρισμέ¬ 
να ως ομοταγή ιδρύματα ή ερευνητικά κέντρα και ινστι¬ 
τούτα της αλλοδαπής (άρθρο 43, παρ. 3, ν. 4485/2017). 

Άρθρο 14 

Μεταβατικές διατάξεις 

Οι διατάξεις του νόμου 4485/2017 εφαρμόζονται και για 
τους/τις Υ.Δ. που έχουν γίνει δεκτοί/έςπριν απάτην έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η επταμελής εξεταστική επιτροπή του άρ¬ 
θρου 41 του νόμου (άρθρο 85, παρ. 5 του ν. 4485/2017). 

Όσοι υποψήφιοι διδάκτορες έχουν γίνει δεκτοί/ές 
πριν από την έναρξη ισχύος του ν. 4485/2017, και έχουν 
συμπληρώσει πέντε πλήρη ημερολογιακά έτη από την 
ημερομηνία ορισμού του δέματος τους, υποχρεούνται 
να έχουν ολοκληρώσει τη σύνταξη της διατριβής εντός 
ενός ημερολογιακού έτους. 

Όσοι υποψήφιοι διδάκτορες έχουν γίνει δεκτοί/ές πριν 
από την έναρξη ισχύος του ν. 4485/2017, αλλά δεν έχουν 
συμπληρώσει πέντε πλήρη ημερολογιακά έτη από την 
ημερομηνία ορισμού του δέματος τους, ακολουδούν 
τα οριζόμενα του άρθρου 7, παρ. 1 του παρόντος κα¬ 
νονισμού. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Ο Πρύτανης 

ΜΕΆΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























